
168 DR.31.3.2010 

 
Maka saya melawat tanpa memberitahu mereka sebanyak dua kali. Dan 

dua kali juga saya berjumpa dengan medical officer di sana untuk melihat, adakah 
patient  yang datang itu dapat dirawat dengan betul ataupun tidak? Medical officer 
mengatakan semuanya berjalan dengan baik. Hanya satu kekurangan sahaja. 
Mereka tidak dapat supply antibiotic yang mencukupi. Sekian, terima kasih. 

Dato’ Seri Liow Tiong Lai: Okey terima kasih Yang Berhormat Sibuti 
yang turun padang. Dapat melihat sendiri perjalanan Klinik 1Malaysia dan saya 
yakin cadangan Yang Berhormat Sibuti tambah ubat itu kita akan pastikanlah tidak 
ada kekurangan ubat di  Klinik  Malaysia ini.  

Tuan Yang di-Pertua, Yang Berhormat Sekijang ada menyatakan supaya 
klinik-klinik kesihatan yang kecil di luar bandar dinaiktarafkan dan diperluaskan 
fungsinya seperti pelaksanaan Klinik 1Malaysia. Untuk  makluman Ahli-ahli Yang 
Berhormat, klinik desa yang hanya menyediakan perkhidmatan ibu dan anak 
disediakan dalam nisbah 1:4000 penduduk. Klinik kesihatan pula menyediakan 
perkhidmatan pesakit luar serta perkhidmatan ibu dan anak disediakan dalam 
nisbah 1:20,000 penduduk. Jika kawasan luar bandar itu memenuhi kriteria yang 
ditetapkan itu, untuk pembinaan klinik kesihatan ia akan dimasukkan dalam 
perancangan pembinaan klinik kesihatan dalam setiap Rancangan Malaysia. 

 Klinik 1Malaysia hanya menyediakan perkhidmatan pesakit luar dan tiada 
perkhidmatan ibu dan anak. Untuk kawasan luar bandar pembinaan klinik yang 
menyediakan perkhidmatan yang lebih menyeluruh di klinik kesihatan adalah lebih 
wajar supaya masyarakat tidak perlu pergi jauh untuk mendapatkan rawatan. Pada 
masa ini 80% penduduk Malaysia tinggal dalam lingkungan lima kilometer 
daripada facility kesihatan. Jadi perkhidmatan kesihatan kita amat baik sekarang.  

Tuan Yang di-Pertua, Yang Berhormat Bachok dan Yang Berhormat Kota 
Raja membangkitkan isu berkenaan dengan ketagihan arak di Malaysia. Arak atau 
minuman beralkohol telah dibuktikan melalui kajian-kajian saintifik boleh 
mendatangkan pelbagai kemudaratan kesihatan. Di samping itu peminum juga 
boleh mengalami kebergantungan atau ketagihan arak. Oleh kerana terdapat 
pelbagai kemudaratan yang disebabkan dengan meminum arak penentuan kos 
rawatan kos yang khusus untuk arak sukar dianggarkan. Sistem pembayaran di 
hospital dan klinik kerajaan hanya mengambil kira kos-kos berkaitan secara 
langsung dengan penyakit yang tidak menjurus kepada penyebab penyakit seperti 
arak. Oleh itu satu kajian spesifik dan menyeluruh perlu dilakukan untuk 
membandingkan kos rawatan penyakit yang berpunca daripada arak dengan cukai 
yang diperolehi daripada industri arak.  

KKM telah menjalankan tinjauan populasi iaitu tinjauan kebangsaan 
kesihatan yang mobiliti dua dan tiga, pada tahun 1996 dan 2006 yang turut 
mengkaji pengambilan arak di Malaysia. Kajian ini mendapati pada tahun 2006, di 
kalangan mereka yang mengambil arak prevalent mereka yang mengambil arak 
adalah 7.4% dan 2.3% adalah heavy drinker.  

Selain daripada itu Pusat  Informasi Kesihatan, KKM juga ada 
mengumpulkan data-data kemasukan ke hospital kes-kes berkaitan pengambilan 
alkohol. Contohnya pada tahun 2008, kemasukan ke hospital akibat kecelaruan 
mental dan tingkah laku akibat pengambilan substance psychoactive iaitu mental 
dan behavior disorder due to psychoactive substance adalah 48%,  ia berpunca 
dari pengambilan arak. KKM telah mengambil berbagai-bagai langkah termasuk 
mempromosikan sihat tanpa alkohol campaign bermula dalam tahun 2006 sebagai 
satu langkah tunggak kempen cara hidup yang sihat.  



Maka saya melawat tanpa memberitahu mereka sebanyak dua kali. Dan. dua kali juga saya berjumpa dengan medical officer di sana untuk melihat, adakah patient yang datang itu dapat dirawat dengan betul ataupun tidak? Medical officer mengatakan semuanya berjalan dengan baik. Hanya satu kekurangan sahaja. Mereka tidak dapat supply antibiotic yang mencukupi. Sekian, terima kasih. Dato' Seri Liow Tiong Lai: Okey terima kasih Yang Berhormat Sibuti yang turun padang. Dapat melihat sendiri perjalanan Klinik 1Malaysia dan saya yakin cadangan Yang Berhormat Sibuti tambah ubat itu kita akan pastikanlah tidak ada kekurangan ubat di Klinik Malaysia ini. Tuan Yang di-Pertua, Yang Berhormat Sekijang ada menyatakan supaya klinik-klinik kesihatan yang kecil di luar bandar dinaiktarafkan dan diperluaskan fungsinya seperti pelaksanaan Klinik 1Malaysia. Untuk makluman Ahli-ahli Yang Berhormat, klinik desa yang hanya menyediakan perkhidmatan ibu dan anak disediakan dalam nisbah 1:4000 penduduk. Klinik kesihatan pula menyediakan perkhidmatan pesakit luar serta perkhidmatan ibu dan anak disediakan dalam nisbah 1:20,000 penduduk. Jika kawasan luar bandar itu memenuhi kriteria yang ditetapkan itu, untuk pembinaan klinik kesihatan ia akan dimasukkan dalam perancangan pembinaan klinik kesihatan dalam setiap Rancangan Malaysia. Klinik 1Malaysia hanya menyediakan perkhidmatan pesakit luar dan tiada perkhidmatan ibu dan anak. Untuk kawasan luar bandar pembinaan klinik yang menyediakan perkhidmatan yang lebih menyeluruh di klinik kesihatan adalah lebih wajar supaya masyarakat tidak perlu pergi jauh untuk mendapatkan rawatan. Pada masa ini 80% penduduk Malaysia tinggal dalam lingkungan lima kilometer daripada facility kesihatan. Jadi perkhidmatan kesihatan kita amat baik sekarang. Tuan Yang di-Pertua, Yang Berhormat Bachok dan Yang Berhormat Kota Raja membangkitkan isu berkenaan dengan ketagihan arak di Malaysia. Arak atau minuman beralkohol telah dibuktikan melalui kajian-kajian saintifik boleh mendatangkan pelbagai kemudaratan kesihatan. Di samping itu peminum juga boleh mengalami kebergantungan atau ketagihan arak. Oleh kerana terdapat pelbagai kemudaratan yang disebabkan dengan meminum arak penentuan kos rawatan kos yang khusus untuk arak sukar dianggarkan. Sistem pembayaran di hospital dan klinik kerajaan hanya mengambil kira kos-kos berkaitan secara langsung dengan penyakit yang tidak menjurus kepada penyebab penyakit seperti arak. Oleh itu satu kajian spesifik dan menyeluruh perlu dilakukan untuk membandingkan kos rawatan penyakit yang berpunca daripada arak dengan cukai yang diperolehi daripada industri arak. KKM telah menjalankan tinjauan populasi iaitu tinjauan kebangsaan kesihatan yang mobiliti dua dan tiga, pada tahun 1996 dan 2006 yang turut mengkaji pengambilan arak di Malaysia. Kajian ini mendapati pada tahun 2006, di kalangan mereka yang mengambil arak prevalent mereka yang mengambil arak adalah 7.4% dan 2.3% adalah heavy drinker. Selain daripada itu Pusat Informasi Kesihatan, KKM juga ada mengumpulkan data-data kemasukan ke hospital kes-kes berkaitan pengambilan alkohol. Contohnya pada tahun 2008, kemasukan ke hospital akibat kecelaruan mental dan tingkah laku akibat pengambilan substance psychoactive iaitu mental dan behavior disorder due to psychoactive substance adalah 48%, ia berpunca dari pengambilan arak. KKM telah mengambil berbagai-bagai langkah termasuk mempromosikan sihat tanpa alkohol campaign bermula dalam tahun 2006 sebagai satu langkah tunggak kempen cara hidup yang sihat.